પીએમ મોદી જ્યાં સુધી ગુજરાતમાં હતા ત્યાં સુધી ગુજરાતની જનતાએ તેમને ભરપૂર પ્રેમ આપ્યો છે. ભારે વિરોધની વચ્ચે ગુજરાતની જનતા મોદી સાથે ઉભેલી જોવા મળી છે. પણ પીએમ મોદી જ્યારે ગુજરાતમાં હતા ત્યારે તેમણે દરેક વસ્તુમાં પોતાને જ હાઇલાઇટ કર્યા છે. જેમ કે આજે મોદી વિદેશ મંત્રી કમ નાણાંમંત્રીનું કામ પણ કરી લે છે તેમ ગુજરાતમાં પણ તમામ વસ્તુઓની શરૂઆત અને અંત તેમનાથી જ થતો. આ વસ્તુ તેમના માટે ફાયદાકારક રહી પણ તે ગુજરાત છોડી કેન્દ્રમાં ગયા ત્યારે ગુજરાતમાં કોઇ નંબર 2 નેતા હતો જ નહીં કે બીજા શબ્દોમાં કહીએ તો કદી ઊભો થવા જ નહતો દીધો. જે મોદીની ગેરહાજરીમાં મોદીના ગુજરાતને સાચવી જાણે. આનંદીબેન અને વિજય રૂપાણીએ પ્રયાસ કર્યો પણ સફળ કેટલા થયા તે યુવા નેતાઓની આસપાસની ભીડ સ્પષ્ટ પણ કરી દે છે...